Nemzeti Élelmiszerlánc-biztonsági Hivatal
[bookmark: _Toc0]Vas megyében két baromfiállományban igazolt baromfipestis megbetegedést a Nébih
Baromfipestis (Newcastle-betegség) vírus jelenlétét igazolta Vas megyében a Nemzeti Élelmiszerlánc-biztonsági Hivatal (Nébih) laboratóriuma egy hízópulyka és egy brojlercsirke állományban. Mindkét telepen a megemelkedett elhullás miatt merült fel a betegség gyanúja.
A Nébih laboratóriuma 2026. október 26-án igazolta a baromfipestis vírusának jelenlétét egy Jákfa külterületén található, összesen mintegy 17 ezer hízópulykát és egy Rábapaty külterületén található 10 ezer brojlercsirkét tartó állomány esetében. Az érintett telepeken a megemelkedett elhullás hívta fel a figyelmet a megbetegedésre.
Dr. Nemes Imre országos főállatorvos elrendelte az állományok felszámolását, valamint a szükséges járványügyi intézkedések végrehajtását. Az érintett gazdaságok körül a hatóság kijelölte a 3 km sugarú védő- és a 10 km sugarú megfigyelési körzetet. Az állományok felszámolása és a járványügyi nyomozás jelenleg folyamatban van.
A mostani esetekkel együtt idén már öt állományban igazolta a Nébih a baromfipestis jelenlétét. A kedvezőtlen járványügyi tendencia is alátámasztja, kiemelten fontos, hogy a baromfitartók ügyeljenek a járványvédelmi előírások betartására és a vakcinázás szabályos végrehajtására. A baromfipestis betegség ellen ugyanis elérhető hatékony vakcina, a megelőző vakcinázás pedig a betegséggel szembeni védekezés egyik legfontosabb eszköze. Magyarországon a gazdasági célú baromfiállományokat kötelező vakcinázni.
A betegséggel kapcsolatos további információk elérhetők a Nébih weboldalán: https://portal.nebih.gov.hu/baromfipestis.

